Оваа статија се однесува на село во Кајларско, Егејска Македонија.  За истоимената покраина во Србија, погл. Војводина.  

**Војводина** (грчки: *Σπηλιά*, *Спилија*; до 1927 г. *Βοεβοδίνα*, *Воеводина*, турски: *Oyvodina*, *Ојводина*) — село во Кајларско, Егејска Македонија, денес во општината Еордеја на областа Западна Македонија, Грција. Има 69 жители (2011), а атарот зафаќа површина од 25 км2.

Географија
----------

Селото е сместено во областа Сариѓол, 15 км источно од градот Кајлари, во подножјето на планината Каракамен.

Историја
--------

Кај Војводина е откриена древномакедонска гробница (наречена Војводинска гробница), слична на Кралските гробници во Кутлеш. Низ ова подрачје минува познатиот римски пат Вија Егнација.

### Во Отоманското Царство

Кон крајот на XIX век Војводина бил турски чифлик. Во „Етнографија на вилаетите Адријанопол, Монастир и Салоника" се вели дека во 1873 г. *Војводино* (Voïvodino) било село во Џумалиската каза со 15 домаќинства и 30 машки жители муслимани.

Во 1889 г. хрватскиот етнограф Стефан Верковиќ („Топографическо-этнографическій очеркъ Македоніи") напишал за Војводина:

|  |  |  |
| --- | --- | --- |
| „ | На југ одовде [Козлуќој] лежи муслиманското село *Војводина* со 28 куќи и 62 нуфузи, од кои се зема 3100 пијастри данок. Во селото има 1 џамија и неколку извори. | "|

Според статистиката на Васил К’нчов („Македонија. Етнографија и статистика") во 1900 г. Војводина имала 250 жители Турци.

Според грчка статистика од 1904 г. во Војводина живееле 250 *Турци*.

### Потпаѓање под Грција

Во Првата балканска војна селото го зазела грчката војска, а по Втората балканска војна Војводина конечно била припоена кон Грција, кога се заведен 381 жител. Во 1924 г. е иселено турското население, а на негово место се доведени грчки бегалци од Мала Азија согласно Лозанскиот договор. Во 1928 г. селото е заведено како наполно грчко, со 86 доселенички семејства од вкупно 332 лица. Во 1927 г. му е дадено новото име *Спилија*.

Демографија
-----------

Во следниот период бројот населението останал устојчив, така што во 1940 г. имало 394 лица, а во 1951 и 1961 г. селото имало 347 односно 375 жители. Населението во овој период почнало да се намалува поради релативната неплодност на почвата и иселувањето во градот Кајлари, кој доживеал подем благодарение на термоцентралите и фабриката за вештачки ѓубрива. Така, во 1971 г. селото се намалило на 188 жители, во 1981 г. на 133, а во 1991 г. на 114 лица.

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| **Население** | 394 | 374 | 375 | 188 | 133 | 114 | 134 | 69 |

**Извор за 1940-1991 г.**: Т. Симовски, *Населените места во Егејска Македонија*

Стопанство
----------

Во селото Војводина претежно се одгледуваат житото, компирите и грозјето, а делумно е развиено и сточарството поради широките тревни предели.

Поврзано
--------

* Војводинска гробница — древномакедонска гробница од II век п.н.е.

Надворешни врски
----------------

* Војводина на порталот на некогашната Општина Света Петка Архивирано на 21 март 2009 г. (грчки)
* История на селото Војводина Архивирано на 28 ноември 2004 г. (англиски)
* Информации за поранешната општина Света Петка Архивирано на 27 септември 2007 г. (грчки)

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. ↑  Μετονομασίες των Οικισμών της Ελλάδας. Βοεβοδίνα - Σπηλιά
3. 1 2 3 4  Симовски, Тодор (1998). *Населените места во Егејска Македонија : географски, етнички и стопански одлики*. I дел. Скопје: Институт за национална историја. стр. 294.
4. ↑  History of the Macedonian tombs of Eordaia (Prefecture of Kozani): Spilia[*мртва врска*]
5. ↑  „Македония и Одринско. Статистика на населението от 1873 г." Македонски научен институт, София, 1995, с.98-99.
6. ↑  Верковичъ, С.И. Топографическо-этнографическій очеркъ Македоніи, СПб, 1889, стр. 164.
7. ↑  Кънчов, Васил. Македония. Етнография и статистика, София, 1900, стр. 270.
8. ↑  Κωνσταντίνος Σπανός. "Η απογραφή του Σαντζακίου των Σερβίων", in: "Ελιμειακά", 48-49, 2001.
9. ↑  „Κατάλογος των προσφυγικών συνοικισμών της Μακεδονίας σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) έτος 1928". Архивирано од изворникот 2012-06-30. Посетено на 2012-06-30.
10. ↑  „Δημήτρης Λιθοξόου. Μετονομασίες των οικισμών της Μακεδονίας 1919 - 1971". Архивирано од изворникот 2012-06-30. Посетено на 2012-06-30.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Еордеја |
| --- |
|  |
| ОЕ Влашка Блаца | 
* Влашка Блаца

 |
|  |
| ОЕ Кајлари | 
* Арбино
* Биралци
* Бошовци
* Дорутово
* Кајлари
* Коман
* Конуј
* Котлари
* Липинци
* Ракита
* Чор

 |
|  |
| ОЕ Каракамен | 
* Инско
* Катраница
* Крмишта
* Учини

 |
|  |
| ОЕ Мурик | 
* Дебрец
* Емборе
* Ланга
* Паљор
* Радуништа
* С’лпово

 |
|  |
| ОЕ Света Петка | 
* Војводина
* Козлуќој
* Ранци
* Трепишта

 |
|  |
| **Раселени**: Требино |

 |